b'\n_START_ARTICLE_\nDoktorlek\n_START_PARAGRAPH_\nDoktorlek er betegnelsen p\xc3\xa5 en type lek som sm\xc3\xa5 barn leker. Begrepet brukes vanligvis om leker som i en eller annen form er relatert til barnas kj\xc3\xb8nnsorganer, men ogs\xc3\xa5 en hvilken som helst form for lek der barn bruker en doktor/pasient-situasjon kan omtales som doktorleker._NEWLINE_Lek som inneb\xc3\xa6rer fokus p\xc3\xa5 kj\xc3\xb8nnsorganer er et utslag av barns naturlige nysgjerrighet og utforskning av egen kropp. Et eksempel p\xc3\xa5 dette kan v\xc3\xa6re at vennen din liksom har vondt i penisen eller vagina og du m\xc3\xa5 sjekke ham/henne. Denne formen for lek oppst\xc3\xa5r mellom barn uten innblanding fra voksne og m\xc3\xa5 ikke forveksles med grovere seksuell adferd som barn utsatt for seksuelt misbruk kan fremvise. Ved \xc3\xa5 sette dette inn i en lekesituasjon vil barna i mindre grad bli hemmet av den sjenansen som ellers kunne oppst\xc3\xa5tt._NEWLINE_I oktober 2007 uttalte pedagogen Pia Friis at hun syntes det burde aksepteres at barn i barnahagen er med p\xc3\xa5 slike leker. Det vakte flere reaksjoner._NEWLINE_Barn som skal unders\xc3\xb8kes av lege, opereres, eller er nylig operert, kan gjerne engasjeres i leker som antas \xc3\xa5 hjelpe dem \xc3\xa5 tilpasse seg en slik situasjon. Barneavdelingen p\xc3\xa5 sykehusene har derfor teddybj\xc3\xb8rner utstyrt med legefrakk, stetoskop, og andre typiske trekk, slik at barnet kan \xc2\xabdoktorere\xc2\xbb og doktoreres.'